บาทเปิด30.73/75อ่อนค่าตามภูมิภาค
ธนาคารซีไอเอ็มบีไทย  รายงาน เงินบาทเปิด 30.73/75 คาดอ่อนค่าตามภูมิภาค นักลงทุนรอปัจจัยใหม่
15 ต.ค. 2555

ธนาคารซีไอเอ็มบีไทย  รายงาน เงินบาทเปิด 30.73/75 คาดอ่อนค่าตามภูมิภาค นักลงทุนรอปัจจัยใหม่
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.73/75 บาท/ดอลลาร์ อ่อนค่าลงจากช่วงเย็นวันศุกร์ที่ปิดตลาดที่ระดับ 30.64/66 บาท/ดอลลาร์ 
วันนี้เงินบาทยังมีแนวโน้มอ่อนค่าตามทิศทางของสกุลเงินในภูมิภาค ประกอบกับช่วงนี้ตลาดรอความชัดเจนจากสเปนในเรื่องการขอรับความช่วยเหลือทางการเงิน ขณะเดียวกันปัจจัยในประเทศตอนนี้นักลงทุนรอดูการประชุมคณะกรรมการนโยบายการ
"บาทวันนี้น่าจะอ่อนค่าตามภูมิภาค นักลงทุนรอความชัดเจนเรื่องที่สเปนจะขอรับความช่วยเหลือ รวมทั้งรอ กนง.ด้วย ตอนนี้ตาดยังไม่ค่อยแน่นอน" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.41/43 เยน/ดอลลาร์ ส่วนเงินยูโรอยู่ที่ระดับ 1.2909/2911 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.70-30.80 บาท/ดอลลาร์